CELEX: 62014TN0539
Language: mt
Date: 2014-07-16 00:00:00
Title: Kawża T-539/14: Rikors ippreżentat fis- 16 ta’ Lulju 2014 – North Drilling vs Il-Kunsill

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/55
            
         Rikors ippreżentat fis-16 ta’ Lulju 2014 – North Drilling vs Il-Kunsill
   (Kawża T-539/14)
   2014/C 303/66
   Lingwa tal-kawża: l-Ispanjol
   
      Partijiet
   
   
      Rikorrenti: North Drilling Co. (Teheran, l-Iran) (rappreżentanti: J. Viñals Camallonga, L. Barriola Urruticoechea u J. Iriarte Ángel, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 1 tad-Deċiżjoni tal-Kunsill 2014/222/PESK, tas-16 ta’ April 2014, sa fejn dan jikkonċernaha u sabiex teskludiha mill-anness tagħha;
            
         
               —
            
            
               tannulla l-Artikolu 1 tar-Regolament ta’ Implimentazzjoni tal-Kunsill (UE) Nru 397/2014, tas-16 ta’ April 2014, sa fejn dan jikkonċernaha u sabiex teskludiha mill-anness tiegħu;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka seba’ motivi.
   
               1.
            
            
               L-ewwel motiv huwa bbażat fuq żball manifest ta’ evalwazzjoni tal-fatti li huma fl-oriġini tad-dispożizzjonijiet ikkontestati, sa fejn dawn huma infondati fuq bażi fattwali u probatorja.
            
         
               2.
            
            
               It-tieni motiv huwa bbażat fuq nuqqas ta’ osservazzjoni tal-obbligu ta’ motivazzjoni, sa fejn fir-rigward ta’ North Drilling Co., il-motivazzjoni tar-regoli kkontestati hija infondata kif ukoll impreċiża, vaga u ġenerika, li tipprekludi lir-rikorrenti milli tħejji d-difiża tagħha b’mod adegwat.
            
         
               3.
            
            
               It-tielet motiv huwa bbażat fuq ksur tad-dritt għal protezzjoni ġudizzjarja effettiva fir-rigward tal-motivazzjoni tad-dispożizzjonijiet, l-assenza tal-prova tal-motivi allegati u tad-drittijiet tad-difiża u għall-proprjetà, peress li l-obbligu ta’ motivazzjoni u n-neċessità li jiġu prodotti provi reali ma ġewx issodisfatti, li jaffettwa d-drittijiet l-oħra.
            
         
               4.
            
            
               Ir-raba’ motiv huwa bbażat fuq użu ħażin ta’ poter, peress li jeżistu indizji oġġettivi, preċiżi u konkordanti li jippermettu li jiġi sostnut li l-Kunsill, meta abbuża mill-pożizzjoni tiegħu u dan b’mod frawdolenti, meta adotta l-miżuri ta’ sanzjoni, kellu għanjiet differenti minn dawk li huwa allega.
            
         
               5.
            
            
               Il-ħames motiv huwa bbażat fuq interpretazzjoni żbaljata tar-regoli ġuridiċi li għandhom jiġu applikati, peress li huma interpretati u applikati b’mod żbaljat u b’mod wiesa, li ma huwiex aċċettabbli fir-rigward ta’ dispożizzjonijiet li jimplementaw sanzjonijiet.
            
         
               6.
            
            
               Is-sitt motiv huwa bbażat fuq ksur tad-drittijiet għall-proprjetà, sa fejn dan ġie limitat mingħajr ġustifikazzjoni reali u mingħajr ma ġie osservat il-prinċipju ta’ proporzjonalità.
            
         
               7.
            
            
               Is-seba’ motiv huwa bbażat fuq ksur tal-prinċipju ta’ ugwaljanza fit-trattament, peress li l-pożizzjoni komparattiva tar-rikorrenti ġiet ippreġudikata mingħajr ma kienu jeżistu raġunijiet għal dan.